3161 


01000470303950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 47 

3 Μαρτίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

60. Καθορισμός οριστικής έδρας Νομαρχιακής Αυτο¬ 

διοίκησης . 1 

61. Καθορισμός οριστικής έδρας Νομαρχιακής Αυτο¬ 

διοίκησης . 2 

62. Καθορισμός οριστικής έδρας Νομαρχιακής Αυτο¬ 

διοίκησης . 3 

63. Σύσταση θέσεων με σύμβαση εργασίας ιδιωτικού 

δικαίου στα Γραφεία Διοικητή και Υποδιοικητή 
του Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) . 4 

64. Εσωτερικός κανονισμός του Εργαστηρίου 

«Υδραυλικής Μηχανικής» του Τμήματος Πολιτι¬ 
κών Μηχανικών της Πολυτεχνικής Σχολής του 
Πανεπιστημίου Πατρών . 5 

65. Εσωτερικός Κανονισμός Εργαστηρίων του Τμήμα¬ 

τος Ναυπηγών Μηχανολόγων Μηχανικών του 
Εθνικού Μετσοβείου Πολυτεχνείου . 6 

66. Τύπος και διαδικασία εκδόσεως παραχωρητηρίου 

ακινήτων κατά τη διενέργεια αστικού αναδα¬ 
σμού . 7 

67. Αύξηση κατά 9,5 δισεκατομμύρια δραχμές του με¬ 

τοχικού κεφαλαίου της «ΔΗΜΟΣΙΑΣ ΕΠΙΧΕΙΡΗ- 
ΣΕΩΣ ΠΕΤΡΕΛΑΙΟΥ Α.Ε.» . 8 

ΑΠΟΦΑΣΕΙΣ 

Συμπλήρωση της ΠΔ/ΤΕ 2054/18.3.92 που αφορά στο 
συντελεστή φερεγγυότητας των πιστωτικών ιδρυ¬ 
μάτων που έχουν την έδρα τους στην Ελλάδα ... 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 60 
Καθορισμός οριστικής έδρας Νομαρχιακής Αυτοδιοίκη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 περ. α και 6 του άρθρου 1 


του Ν. 2240/1994 «Συμπλήρωση διατάξεων για τη Νομαρ¬ 
χιακή Αυτοδιοίκηση και άλλες διατάξεις» (Α' 153). 

2. Τις διατάξεις του άρθρου 23 παρ. 1 του Ν. 1558/ 

1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του άρθρου 4 του Π.Δ. 137/ 

1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α’ 51), καθώς και 
του άρθρου 29Α, όπως προστέθηκε σ’ αυτό με το άρθρο 
27 του Ν. 2081/199.. (Α' 154). 

3. Το γεγονός ότι από το παρόν διάταγμα προκαλείται 
δαπάνη σε βάρος του κρατικού προϋπολογισμού, το ύψος 
της οποίας ανέρχεται στο ποσό των 75.000.000 δραχμών. 

Η πίστωση αυτή είναι γραμμένη στον προϋπολογισμό 
έτους 1995 της Νομαρχίας Αθηνών υπό ΚΑΕ 0813 και ει¬ 
δικό φορέα 071. 

4. Την 27/1995 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών, απο¬ 
φασίζουμε: 

Αρθρο μόνο 

Ορίζουμε οριστική έδρα της Νομαρχιακής Αυτοδιοίκη¬ 
σης Αθηνών - Πειραιώς την Αθήνα. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Κ. ΣΚΑΝΔΑΛ1ΔΗΣ 

- ♦ - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 61 
Καθορισμός οριστικής έδρας Νομαρχιακής Αυτοδιοίκη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 περ. β και 6 του άρθρου 1 
του Ν. 2240/1994 «Συμπλήρωση διατάξεων για τη Νομαρ¬ 
χιακή Αυτοδιοίκηση και άλλες διατάξεις» (Α' 153). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 

συνδυασμό με τις διατάξεις του άρθρου 4 του Π.Δ. 137/ 
1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α' 51), καθώς και 
του άρθρου 29Α, όπως προστέθηκε σ’ αυτό με το άρθρο 
27 του Ν. 2081/1992 (Α’ 154). 

3. Το γεγονός ότι από τις διατάξεις του παρόντος προ- 
καλείται για το έτος 1995 δαπάνη σε βάρος του κρατικού 
προϋπολογισμού, το ύψος της οποίας ανέρχεται στο ποσό 
των δραχμών 36.000.000. Η πίστωση αυτή είναι γραμμένη 
στον προϋπολογισμό έτους 1995 των Νομαρχιών Ροδό¬ 
πης - Έβρου υπό ΚΑΕ 0813 και ειδικό φορέα 071. 

4. Την 62/1995 γνωμοδότηση του Συμβουλίου της Επι¬ 
κράτειας, με πρόταση του Υπουργού των Εσωτερικών, 
αποφασίζουμε: 

Αρθρο μόνο 

Ορίζεται οριστική έδρα της Νομαρχιακής Αυτοδιοίκη¬ 
σης Ροδόπης - Έβρου ή Κομοτηνή. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Φεβρουαρίου 1995 


Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Φεβρουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 

- ♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 63 
Σύσταση θέσεων με σύμβαση εργασίας ιδιωτικού δικαίου 
στα Γ ραφεία Διοικητή και Υποδιοικητή του Οργανισμού 
Ελληνικών Γεωργικών Ασφαλίσεων (ΕΛ.Γ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 62 
Καθορισμός οριστικής έδρας Νομαρχιακής Αυτοδιοίκη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 περ. γ και 6 του άρθρου 1 του 
Ν. 2240/1994 «Συμπλήρωση διατάξεων για τη Νομαρ¬ 
χιακή Αυτοδιοίκηση και άλλες διατάξεις» (Α’ 153). 

2. Τις διατάξεις του άρθρου 23 παρ. 1 του Ν. 1558/ 

1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του άρθρου 4 του Π.Δ. 137/ 

1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α' 51), καθώς και 
του άρθρου 29Α, όπως προστέθηκε σ’ αυτό με το άρθρο 
27 του Ν. 2081/1992 (Α' 154). 

3. Το γεγονός ότι από τις διατάξεις του παρόντος προ- 
καλείται για το έτος 1995 δαπάνη, σε βάρος του κρατικού 
προϋπολογισμού, το ύψος της οποίας ανέρχεται στο ποσό 
των δραχμών 19.800.000. 

Η πίστωση αυτή είναι γραμμένη στον προϋπολογισμό 
έτους 1995 των Νομαρχιών Δράμας, Καβάλας, Ξάνθης 
υπό ΚΑΕ 0813 και ειδικό φορέα 071. 

4. Την 61 / 1995 γνωμοδότηση του Συμβουλίου της Επι¬ 
κράτειας, με πρόταση του Υπουργού των Εσωτερικών, 
αποφασίζουμε: 

Αρθρο μόνο 

Ορίζεται οριστική έδρα της Νομαρχιακής Αυτοδιοίκη¬ 
σης Δράμας - Καβάλας - Ξάνθης η Ξάνθη. 


α) Του άρθρου 22 του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης» (Α' 28). 

β) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081 /1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1721/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154). 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολογι¬ 
σμού του Οργανισμού Ελληνικών Γεωργικών Ασφαλίσεων 
ύψους 10.000.000 δραχμών για κάθε οικονομικό έτος, η 
οποία θα καλυφθεί από πίστωση που έχει εγγραφεί στον 
προϋπολογισμό του ΕΛ.Γ.Α. με Κ.Α. 6.000. 

3. Την 29/1995 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας, αποφασί¬ 
ζουμε: 

Αρθρο μόνο 

1. Συνιστώνται δύο (2) θέσεις με σύμβαση εργασίας ιδι¬ 
ωτικού δικαίου στο Γ ραφείο του Διοικητή του Οργανισμού 
Ελληνικών Γεωργικών Ασφαλίσεων (ΕΛ.Γ.Α.). 

2. Συνιστάται μία (1) θέση με σύμβαση εργασίας ιδιωτι¬ 
κού δικαίου στο Γραφείο του Υποδιοικητή του Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.). 

Στον Υπουργό Γ εωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 25 Φεβρουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΣ ΓΕΩΡΓΙΑΣ 

ΓΕΩΡΓΙΟΣ ΜΩΡΑΪΤΗΣ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 64 
Εσωτερικός κανονισμός του Εργαστηρίου «Υδραυλικής 
Μηχανικής» του Τμήματος Πολιτικών Μηχανικών της 
Πολυτεχνικής Σχολής του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ. 5 του Ν. 1268/82 (Α' 
87) όπως αυτό το τελευταίο τροποποιήθηκε με το άρθρο 
48 παρ. 2 του Ν. 1404/83 (Α' 173), 

β) του άρθρου 29Α του Ν. 1558/85 (Α' 137) όπως αυτό 
προσετέθη με το άρθρο 27 του Ν. 2081/92 (Α' 154) και 

γ) του άρθρου 19 παρ. 2 του Ν. 1735/87 (Α' 195). 

2. Τη γνώμη της Γ ενικής Συνέλευσης του Τμήματος Πο¬ 
λιτικών Μηχανικών της Πολυτεχνικής Σχολής του Πανεπι¬ 
στημίου Πατρών (συνεδρίαση: 2/30.9.93). 

3. Από τις διατάξεις του παρόντος διατάγματος δεν 
προκαλείται δαπάνη σε βάρος του προϋπολογισμού του 
Πανεπιστημίου Πατρών. 

4. Την αριθμ. 681/1994 γνωμοδότηση του Συμβουλίου 
της Επικράτειας με πρόταση των Υπουργών Προεδρίας 
Κυβερνήσεως και Εθνικής Παιδείας και θρησκευμάτων, 
αποφασίζουμε: 

Αρθρο 1 
Αποστολή 

Το Εργαστήριο «Υδραυλικής Μηχανικής», που προβλέ- 
πεται από το Π.Δ. 634/30.9.74 (Α' 273) και μετονομά¬ 
στηκε με την Υπουργική απόφαση Β1/110/21.5.91 (Β' 
444) καλύπτει τα γνωστικά αντικείμενα στην περιοχή της 
Υδραυλικής Μηχανικής, εντάσσεται στον Τομέα Γεωτε¬ 
χνικής Μηχανικής και Υδραυλικής Μηχανικής και έχει ως 
αποστολή: 

α. Την κάλυψη των διδακτικών και ερευνητικών ανα¬ 
γκών του Τμήματος Πολιτικών Μηχανικών στο γνωστικό 
αντικείμενο Υδραυλικής Μηχανικής και όλων των επί μέ¬ 
ρους θεματικών ενοτήτων της. 

β. Τη συνεργασία με Ελληνικά και Αλλοδαπά Ακαδη¬ 
μαϊκά Ιδρύματα και Ερευνητικά Κέντρα, επιστημοτεχνι- 
κούς και άλλους σχετικούς φορείς σε περιοχές κοινού εν¬ 
διαφέροντος. 

γ. Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

δ. Την παροχή υπηρεσιών κατά τα προβλεπόμενα στο 
Π.Δ. 159/1984 (Α' 53). 

ε. Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 
κούς φορείς και τη συμβολή του Εργαστηρίου στη μελέτη 
προβλημάτων ανάπτυξης της χώρας. 

Αρθρο 2 
Προσωπικό 

Το προσωπικό του Εργαστηρίου απαρτίζεται από μέλη 
Διδακτικού Ερευνητικού Προσωπικού ΔΕΠ του Τμήματος 
Πολιτικών Μηχανικών που το γνωστικό και ερευνητικό 
τους αντικείμενο εμπίπτει στα θέματα του εργαστηρίου, 
όπως αυτά ορίζονται στο άρθρο 1 του παρόντος Προεδρι¬ 


κού Διατάγματος, καθώς και από τα μέλη Ειδικού Διοικητι¬ 
κού - Τεχνικού Προσωπικού Ε.Δ.Τ.Π. και το λοιπό επιστη¬ 
μονικό προσωπικό που τοποθετείται σ’ αυτό, σύμφωνα με 
τις κείμενες διατάξεις. 

Άρθρο 3 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.), σύμφωνα με την 
παρ. 22 του άρθρου 28 του Ν. 2083/92 (Α' 159). 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 και επιπλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει για έγκριση στα αρμόδια όρ¬ 
γανα το ετήσιο πρόγραμμα λειτουργίας του εργαστηρίου 
και μεριμνά για την τήρησή του. 

γ) Μεριμνά για την οικονομική διαχείριση των εσόδων 
του εργαστηρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την κατανομή των χώρων του εργαστη¬ 
ρίου. 

ζ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

η) Εισηγείται τους υπεύθυνους αναλωσίμων υλικών και 
του κινητού εξοπλισμού και 

θ) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή και αποδοτική λειτουργία του 
Εργαστηρίου. 

Άρθρο 4 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες σύμφωνα με τον κανονισμό του ιδρύματος. 

Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 79 παρ. 6 εδάφ. ια του Ν. 1566/85 (Α' 

167), του άρθρου 5 παρ. 3δ του Ν. 2083/1992 (Α' 159) και 
τις διατάξεις του Υπαλληλικού Κώδικα. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει μέσα στα πλαίσια της αποστολής 
του εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίηση 
οργάνων και υλικών που ανήκουν σ’ αυτό, την παραμονή 
των εργαζομένων (προσωπικού, φοιτητών, επισκεπτών) 
στους χώρους, όπου τηρούνται ειδικοί κανόνες ασφαλε ίας 
που αποσκοπούν στην προφύλαξη της υγείας και αρτιμέ- 
λειας των εργαζομένων καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τις διατάξεις, του 
άρθρόυ 18 παρ. 2 του Ν. 1268/1982. 

6. Ο διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

Αρθρο 5 
Πόροι 

α) Οι πιστώσεις οι οποίες προέρχονται από τις δημόσιες 
επενδύσεις, ή τον τακτικό προϋπολογισμό ή την ιδιαίτερη 
περιουσία του Πανεπιστημίου Πατρών και οι οποίες χορη¬ 
γούνται σύμφωνα με τη διαδικασία του άρθρου 9 του Ν. 
1268/82. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της χώρας. 

ιι) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικό και νομικά πρόσωπα προς το Πανεπι¬ 
στήμιο Πατρών, για τους σκοπούς του εργαστηρίου, εφό¬ 
σον δεν τίθενται όροι που αντιβαίνουν στο σκοπό του ερ¬ 
γαστηρίου και του Πανεπιστημίου Πατρών. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Άρθρο 6 

Τηρούμενα Βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

• Βιβλία πρωτοκόλλου 

• Βιβλία περιουσιακών στοιχείων 

• Φάκελος οικονομικών στοιχείων για κάθε έτος 

• Κατάλογος επιστημονικών βιβλίων, περιοδικών και ορ¬ 
γάνων 

• Αρχείο ερευνητικών προγραμμάτων 

• Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνε ται απαραίτητο για το εργα¬ 
στήριο. 

Άρθρο 7 

Χώρος εγκατάστασης 

Χώρος εγκατάστασης του εργαστηρίου είναι οι χώροι 
που παραχωρούνται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τά όρ¬ 
γανα και το λοιπό τεχνικό εξοπλισμό για τη διενέργεια των 
ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του εργαστηρίου και το ονοματεπώνυμο του διευθυντή. 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝ. ΠΟΤΤΑΚΗΣ ΓΕΩΡΓ. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 65 
Εσωτερικός Κανονισμός Εργαστηρίων του Τμήματος 

Ναυπηγών Μηχανολόγων Μηχανικών του Εθνικού Με- 

τσοβείου Πολυτεχνείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/82 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η τελευταία αυτή διάταξη τροπο¬ 
ποιήθηκε με το άρθρο 48 παρ. 2 του Ν. 1404/83 «Δομή 
και λειτουργία των Τεχνολογικών Εκπαιδευτικών Ιδρυμά¬ 
των» (Α' 173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081 /92 (Α' 154). 

γ) Του άρθρου 19 παρ. 2 του Ν. 1735/1987 (Α' 195). 

2. Τη γνώμη της Γενικής Συνέλευσης του Τμήματος 
Ναυπηγών Μηχανολόγων Μηχανικών του Εθνικού Μετσο- 
βείου Πολυτεχνείου (συνεδρίαση: 10/26.3.1991). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋπο¬ 
λογισμού του Εθνικού Μετσοβίου Πολυτεχνείου. 

4. Την 585/1994 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων, 
αποφασίζουμε: 

Άρθρο 1 

Τα εργαστήρια (α) Ναυτικής και θαλάσσιας Υδροδυνα¬ 
μικής, (β) Ναυτικής Μηχανολογίας και (γ) Ναυπηγικής Τε¬ 
χνολογίας, του Τμήματος Ναυπηγών Μηχανολόγων Μηχα¬ 
νικών του Εθνικού Μετσοβίου Πολυτεχνείου διέπονται 
από τον παρόντα εσωτερικό κανονισμό λειτουργίας. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη των διδακτικών αναγκών σε προπτυχιακό 
και μεταπτυχιακό επίπεδο του Τμήματος Ναυπηγών Μη¬ 
χανολόγων Μηχανικών καθώς και άλλων Τμημάτων του 
Εθνικού Μετσοβίου Πολυτεχνείου στα γνωστικά αντικεί¬ 
μενα που καλύπτει καθένα από αυτά. 

2. Τη συνεργασία με Ελληνικά και Αλλοδαπά Ακαδη¬ 
μαϊκά ιδρύματα και Ερευνητικά Κέντρα, επιστημονοτεχνι- 
κούς και άλλους σχετικούς φορείς σε περιοχές κοινού εν¬ 
διαφέροντος. 

3. Την οργάνωση σεμιναρίων, συμποσίων, συνεδρίων, 

διαλέξων καθώς και την πραγματοποίηση δημοσιεύσεων 
και εκδόσεων. 

4. Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

5. Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 
κούς φορείς, και τη συμβολή του Εργαστηρίου στη μελέτη 
προβλημάτων ανάπτυξης της χώρας. 

Αρθρο 3 
Προσωπικό 

1. Το προσωπικό κάθε Εργαστηρίου αποτελείται από το 
Διευθυντή του και τα μέλη Ε.Δ.Π. και Ε.Δ.Τ.Π. που ύστερα 
από απόφαση της Γ.Σ. του Τμήματος Ναυπηγών Μηχανο¬ 
λόγων Μηχανικών έχουν ενταχθεί σε αυτό. 

2. Στο Εργαστήριο μπορούν να ενταχθούν και μέλη 
Δ.Ε.Π. του Τμήματος Ναυπηγών Μηχανολόγων Μηχανι¬ 
κών που το γνωστικό και ερευνητικό τους αντικείμενο εί¬ 
ναι σχετικό με εκείνο του Εργαστηρίου, ύστερα από αί¬ 
τησή τους και απόφαση της Γ.Σ. του Τμήματος. 

Η ένταξη ενός μέλους Δ.Ε.Π. στο Εργαστήριο του δίνει 
τα δικαιώματα που περιγράφονται στα επόμενα άρθρα του 
παρόντος και του δημιουργεί την υποχρέωση να συμβάλει 
στην ανάπτυξη του εργαστηρίου τόσο από επιστημονικής, 
όσο και από διοικητικής άποψης. 

Αρθρο 4 

Διοίκηση 

1. Κάθε εργαστήριο διοικείται από το Διευθυντή που 
ορίζεται σύμφωνα με τις διατάξεις του άρθρου 28 παρ. 22 
του Ν. 2083/92 (Α' 159). 

2. Ο Διευθυντής μπορεί να ορίζει, με σύμφωνη γνώμη 
τους, μέλη του Δ.Ε.Π., Ε.Δ.Π. ή Ε.Δ.Τ.Π. ως υπεύθυνους 
μονάδων του εργαστηρίου ή των δραστηριοτήτων του, ως 
και της ασφάλειας των εγκαταστάσεών του. 

Αρθρο 5 

1. Κάθε εργαστήριο λειτουργεί κατά το κανονικό ωρά¬ 
ριο λειτουργίας των Ε.Μ.Π. 

2. Με απόφαση του Διευθυντή του εργαστηρίου ρυθμί¬ 
ζεται η χρήση των εγκαταστάσεων και του εξοπλισμού του 
εργαστηρίου εκτός των κανονικών ωρών λειτουργίας. 

3. Για την απρόσκοπτη λειτουργία του εργαστηρίου, ο 
Διευθυντής του προβαίνει ανά τρίμηνο σε προγραμματι¬ 
σμό των προς εκτέλεση εργασιών, λαμβάνοντας υπόψη 
του την παρ. 2 του άρθρου 6 του παρόντος και την ακό¬ 
λουθη σειρά προτεραιότητας: 

(α) διδακτικές ανάγκες μαθημάτων 
(β) διπλωματικές και διδακτορικές εργασίες 
(γ) ερευνητικά προγράμματα και 
(δ) συναφείς δραστηριότητες (π.χ. παροχή τεχνικών υπη¬ 
ρεσιών). 

Αρθρο 6 

Χρήση - Εγκατάσταση Εργαστηρίου 

1. Χρήση των εγκαταστάσεων κάθε εργαστηρίου μπο¬ 
ρεί να γίνεται από προπτυχιακούς και μεταπτυχιακούς 
σπουδαστές και μέλη Δ.Ε.Π. ή Ε.Δ.Π. του Ε.Μ.Π. και άλ¬ 
λων Ιδρυμάτων Τριτοβάθμιας Εκπαίδευσης, σύμφωνα με 
τις αρχές που περιέχονται στο παρόν άρθρο. 

2. Η ακαδημαϊκή χρήση των εγκαταστάσεων και του 


εξοπλισμού των Εργαστηρίου από μέλη Δ.Ε.Π. και Ε.Δ.Π. 
γίνεται ύστερα από απόφαση του Διευθυντή του και σύμ¬ 
φωνα με την ακόλουθη σειρά προτεραιότητας: 

(α) Μέλη Δ.Ε.Π. και Ε.Δ.Π. ενταγμένα στο εργαστή¬ 
ριο. 

(β) Μέλη Δ.Ε.Π. και Ε.Δ.Π. ενταγμένα στον Τομέα στον 
οποίο ανήκει το εργαστήριο. 

(γ) Μέλη Δ.Ε.Π. και Ε.Δ.Π. του Τμήματος. 

(δ) Μέλη Δ.Ε.Π. του Ε.Μ.Π. και 
(ε) Μέλη Δ.Ε.Π. από άλλα Α.Ε.Ι. 

3. Η αυτόνομη χρήση των εγκαταστάσεων και του εξο¬ 
πλισμού του εργαστηρίου από μέλη Ε.Δ.Π. του Τμήματος 
γίνεται στα πλαίσια εκπόνησης των διδακτορικών διατρι¬ 
βών τους. 

4. Σε περίπτωση διαφωνίας μεταξύ μέλους Δ.Ε.Π. ή 
Ε.Δ.Π. και του Διευθυντή του εργαστηρίου για θέματα 
σχετικά με τη χρήση των εγκαταστάσεων και του εξοπλι¬ 
σμού του εργαστηρίου, το θέμα παραπέμπεται στα αντί¬ 
στοιχα συλλογικά όργανα, ως εξής: 

(α) Στη Γ ενική Συνέλευση του Τομέα αν το μέλος Δ.Ε.Π. 
ή Ε.Δ.Π. ανήκει στον ίδιο Τομέα με το εργαστήριο. 

(β) Στο Δ.Σ. του Τμήματος αν το μέλος Δ.Ε.Π. ή Ε.Δ.Π. 
ανήκει σε άλλο Τομέα του Τμήματος και 
(γ) Στο Πρυτανικό Συμβούλιο αν το μέλος Δ.Ε.Π. ανήκει 
σε άλλο Τμήμα του Ε.Μ.Π. 

5. Η χρήση του Εργαστηρίου από μέλη Δ.Ε.Π. στα πλαί¬ 
σια επιχορηγούμενου ερευνητικού προγράμματος γίνεται 
σύμφωνα με τον κανονισμό επιχορηγούμενης έρευνας 
του Ε.Μ.Π. 

6. Η χρήση των εγκαταστάσεων και του εξοπλισμού του 
εργαστηρίου από προπτυχιακούς και μεταπτυχιακούς 
σπουδαστές γίνεται: 

(α) για τις διδακτικές ανάγκες μαθημάτων, όπως αυτές 
καθορίζονται από τη Γενική Συνέλευση του Τμήματος 
Ναυπηγών Μηχανολόγων Μηχανικών, 

(β) για την εκπόνηση διπλωματικών και διδακτορικών 
εργασιών, 

(γ) για την εκτέλεση εργασιών στα πλαίσια εγκεκριμέ¬ 
νων ερευνητικών προγραμμάτων. 

Γ ια τις περιπτώσεις (β) και (γ) απαιτείται απόφαση του 
Διευθυντή του εργαστηρίου, για την οποία λαμβάνεται 
υπόψη η ίδια σειρά προτεραιότητατας με εκείνη της πα¬ 
ραγράφου 2 του παρόντος άρθρου, αναφορικά με τον επι- 
βλέποντα τη διπλωματική ή διδακτορική εργασία ή με τον 
επιστημονική υπεύθυνο του προγράμματος. 

Η χρήση από σπουδαστές γίνεται για τις περιπτώσεις (β) 
και (γ) με ευθύνη του επιβλέποντος μέλους Δ.Ε.Π. 

Αρθρο 7 

1. Οι πόροι κάθε εργαστηρίου προέρχονται: 

(α) Από τις πιστώσεις Δημοσίων Επενδύσεων και Τακτι¬ 
κού Προϋπολογισμού του Ε.Μ.Π., οι οποίες διατίθενται 
σύμφωνα με την παράγραφο 2 άρθρο 9 του Ν. 1268/82. 

(β) Από ερευνητικά προγράμματα, σύμφωνα με τον κα¬ 
νονισμό επιχορηγούμενης έρευνας του Ε.Μ.Π. 

(γ) Από κάθε άλλη πηγή, ύστερα από απόφαση της Γ ενι¬ 
κής Συνέλευσης του Τμήματος. 

2. Οι καθαρές πρόσοδοι του εργαστηρίου διατίθενται, 
με αποφάσεις του Διευθυντή, για τη βελτίωση του εξοπλι¬ 
σμού και των εγκαταστάσεων του, καθώς και για τις σχετι- 

κές με το εργαστήριο εκπαιδευτικές ανάγκες και για τις κρατείας, με πρόταση των Υπουργών Δικαιοσύνης και ΠΕ- 
ερευνητικές ανάγκες των μελών του. ΧΩΔΕ, αποφασίζουμε: 


Αρθρο 8 


Αρθρο 1 


1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

(α) Βιβλίο Πρωτοκόλλου. 

(β) Βιβλίο Απογραφής Οργάνων. 

(γ) Αρχείο Δημοσιεύσεων Μελών του εργαστηρίου. 

(δ) Αρχείο Τεχνικών Εκθέσεων. 

(ε) Φάκελλος Οικονομικών Στοιχείων. 

2. Με απόφαση του Διευθυντή του εργαστηρίου είναι 
δυνατό να ορίζονται εκτός των ανωτέρω και άλλα βιβλία ή 
στοιχεία που κρίνονται αναγκαία για την εύρυθμη λειτουρ¬ 
γία του εργαστηρίου. 

Αρθρο 9 

Χώρος εγκατάστασης 

Χώροι εγκατάστασης κάθε εργαστηρίου είναι οι χώροι 
που παραχωρούνται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τα όρ¬ 
γανα και το λοιπό τεχνικό εξοπλισμό για τη διενέργεια των 
ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του εργαστηρίου και το ονοματεπώνυμο του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝ. ΠΟΤΤΑΚΗΣ ΓΕΩΡΓ. ΠΑΠΑΝΔΡΕΟΥ 


-♦- 

Τύπος και διαδικασία εκδόσεως παραχωρητηρίου ακινή¬ 
των κατά τη διενέργεια αστικού αναδασμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 49 παρ. 8 του Ν. 947/1979 
«περί οικιστικών περιοχών» (Α' 169). 

2. Τις διατάξεις του άρθρου 10 παρ. 4 του Ν. 1337/ 
1983 «Επέκταση των πολεοδομικών σχεδίων κ.λπ.» (Α' 
33). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 

4. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την 18/1995 γνωμοδότηση του Συμβουλίου της Επι- 


1. Το κατά το άρθρο 49 παρ. 1 του Ν. 947/1979 παρα¬ 
χωρητήριο περιέχει τα εξής στοιχεία: 

α) Το ονοματεπώνυμο των κυρίων ή συγκυριών επ’ ονό- 
ματι των οποίων εκδίδεται το παραχωρητήριο. 

β) Συνοπτική μνεία του εισφερομένου ακινήτου. 

γ) Περιγραφή του παραχωρουμένου ακινήτου κατά 
θέση, όρια, διαστάσεις και συνολική επιφάνεια καθώς και 
με αναφορά κάθε ειδικότερου στοιχείου που εξειδικεύει 
την ταυτότητα αυτού (ιδίως παραπομπή σε κτηματολογικά 
διαγράμματα). 

δ) Σημείωση τυχόν υφισταμένων βαρών ή διεκδικήσεων 
και συντηρητικής ή αναγκαστικής κατάσχεσης επί του ει- 
σφερομένου ακινήτου όπως αναφέρονται στα προσκομι- 
ζόμενα κατά την παράδοση του παραχωρητηρίου σχετικά 
πιστοποιητικά του οικείου υποθηκοφυλακείου, που μετα- 
φέρονται στο παραχωρούμενο ακίνητο. 

ε) Μνεία τυχόν υφισταμένων προσωπικών δουλειών, 
όπως προκύπτουν από τους τίτλους ιδιοκτησίας του ει- 
σφερομένου ακινήτου που μεταφέρονται στο παραχω¬ 
ρούμενο ακίνητο. 

2. Μετά την έκδοση του παραχωρητηρίου καλούνται οι 
ενδιαφερόμενοι να το παραλάβουν προσκομίζοντας πι¬ 
στοποιητικά του οικείου υποθηκοφυλακείου περί μη εκ- 
ποιήσεως, μη διεκδικήσεως και βαρών, αναφερομένων 
στα εισφερθέντα στον αναδασμό ακίνητα. Τα πιστοποιη¬ 
τικά πρέπει να έχουν εκδοθεί την αυτή ή την αμέσως 
προηγούμενη ημέρα της παραδόσεως του παραχωρητη¬ 
ρίου. 

Εάν από τα προσκομιζόμενα πιστοποιητικά προκύπτει η 
ύπαρξη διεκδικήσεως, προσωπικών δουλειών ή βαρών επί 
του εισφερθέντος ακινήτου αυτά σημειώνονται από την 
αρμόδια πολεοδομική υπηρεσία επί του παραχωρητηρίου 
προ της παραδόσεως του στον δικαιούχο κατά τα οριζό¬ 
μενα στις παραγράφους 3,5,6 και 7 του άρθρου 49 του Ν. 
947/1979. 


Αρθρο 2 

1. Το εκδιδόμενο παραχωρητήριο λαμβάνει αύξοντα 
αριθμό από «Βιβλίο Παραχωρητηρίων Ζώνης Αστικού Ανα¬ 
δασμού» της περιοχής, που τηρείται στην οικεία Δ/νση ή 
Τμήμα Πολεοδομίας. 

2. Το παραχωρητήριο παραδίδεται από τον Προϊστά¬ 
μενο της αρμόδιας Υπηρεσίας στον αναγραφόμενο δι¬ 
καιούχο ή σε αντιπρόσωπο του ειδικά εξουσιοδοτημένο 
για τον σκοπό αυτό και συντάσσεται σχετική πράξη παρα¬ 
δόσεως επ' αυτού. 

3. Αντίγραφο του παραχωρητηρίου, παραμένει στο αρ¬ 
χείο της παραπάνω υπηρεσίας. 

4. Το παραχωρητήριο αποτελεί τίτλο πρωτοτύπου κτή¬ 
σεως κυριότητος επί του παραχωρουμένου ακινήτου και 
μεταγράφεται με αίτηση των δικαιούχων και των διαδόχων 
αυτών ή της αρχής είτε αυτεπαγγέλτως είτε μετά από αί¬ 
τηση όποιου έχει έννομο συμφέρον. 

Αρθρο 3 

Ως αρμόδια υπηρεσία για την εφαρμογή του παρόντος 
νοείται η οικεία Δ/νση ή Τμήμα Πολεοδομίας του νομού. 

Άρθρο 4 

Το παραχωρητήριο συντάσσεται κατά τον οριζόμενο 
στο υπόδειγμα του παραρτήματος του παρόντος διατάγ¬ 
ματος τύπο. 

Άρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

ΠΑΡΑΡΤΗΜΑ 

Υπόδειγμα Παραχωρηρητίου 
Αριθ. πρωτοκόλλου Αριθ. Παραχωρητηρίου 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ. 


ΠΑΡΑΧΩΡΗΤΗΡΙΟ 

(Οριστικός τίτλος ιδιοκτησίας ακινήτου) 

Έχοντας υπόψη: α. Τις διατάξεις των άρθρων 35-50 
του Ν. 947/1979 «περί οικιστικών περιοχών», β. Τις διατά¬ 
ξεις του άρθρου 10 του Ν. 1337/1983. γ. Το από .. Π. Δ/ 
γμα «Καθορισμός Ζώνης Αστικού Αναδασμού ...» (ΦΕΚ ). 
δ. Την από .. πράξη της Επιτροπής που προβλέπεται από 
το άρθρο 45 του Ν. 947/1979 και συστήθηκε με την ... 

απόφαση του Νομάρχη.ε. Την .... απόφασή μας για 

την κύρωση της προηγούμενης πράξης, αποφασίζουμε: 
την παραχώρηση και μεταβίβαση κατά πλήρη κυριότητα, 

νομή και κατοχή στ ως δικαιούχο μετά από διενεργηθέ- 

ντα νομίμως αστικό αναδασμό στην προαναφερθείσα 
Ζ.Α.Α. του υπό τον αριθμό ...οικοπέδου του οικοδομικού 
τετραγώνου.... εντός των ορίων της... πολεοδομικής ενό¬ 
τητας του Δήμου.που έχει ενταχθεί σε Σχέδιο πόλης 

με το από.διάταγμα, εμφανιζόμενο στο.με συνολική 

επιφάνεια μέτρων τετραγωνικών. και συνορευομένου 

βορείως επί . κ.τ.λ. Το παραχωρούμενο οικόπεδο 

προήλθε από τον γενόμενο στην ως άνω περιοχή αστικό 
αναδασμό, στον οποίον... παραχωρησιούχος είχε συνει¬ 
σφέρει ίσης αξίας ακίνητ.... ιδιοκτησίας τ..., ήτοι τ.... (πε¬ 
ριγραφή). για τ... οποί.... ανωτέρω προσεκόμισε τα 

από.οικεία πιστοποιητικά μη εκποίησης, μη διεκδίκη¬ 

σης και βαρών. 

Εκ των πιστοποιητικών αυτών προκύπτει ότι τα συνει- 
σφερθέντα ακίνητα εβαρύνοντο με τα εξής βάρη, τα οποία 
και μεταφέρονται, κατά το άρθρο του Ν. 947/1979 στο 
παραχωρούμενο με το παρόν παραχωρητήριο νέο ακίνητο 


(ΣΗΜ. Αν δεν υπάρχουν βάρη ουδέν θα αναγραφεί στο 
μέρος αυτό). 

Ο Νομάρχης 


ΠΡΑΞΗ ΠΑΡΑΔΟΣΗΣ ΚΑΙ ΠΑΡΑΛΑΒΗΣ 
Παρεδόθη σήμερα. 


στοιχεία στοιχεία 

δικαιούχου αντιπροσώπου 

στον./ή. 


πληρεξούσιο του.στοιχεία 

.δυνάμει του. 

πράξης πληρεξουσιότητας) 


μετά την προσκόμιση των από 

.πιστοποιητικών του 

υποθηκοφυλακείου. 

Ο Παραλαβών Ο Προϊστάμενος 

της Υπηρεσίας 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 25 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΔΙΚΑΙΟΣΥΝΗΣ ΚΑΙ ΔΗΜΟΣΙΟΝ ΕΡΓΟΝ 

ΑΝ. ΠΕΠΟΝΗΣ Κ. ΛΑΛΚ2ΤΗΣ 

-♦- 

Αύξηση κατά 9,5 δισεκατομμύρια δραχμές του μετοχικού 

κεφαλαίου της «ΔΗΜΟΣΙΑΣ ΕΠΙΧΕΙΡΗΣΕΩΣ ΠΕΤΡΕ¬ 
ΛΑΙΟΥ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 6 ως άρθρου του κυρωθέ- 
ντος με το άρθρο πρώτο του Ν. 87/1975 καταστατικού 
«Περί ιδρύσεως Δημοσίας Επιχειρήσεως Πετρελαίου» 
(ΦΕΚ 152/Α/1975). 

β. Την κοινή Απόφαση του Πρωθυπουργού και του 
Υπουργού Οικονομικών Α.Π. 1026431 /268/0006Α «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 154/Β/7.3.1994). 

γ. Τις διατάξεις του άρθρου 27 του Ν. 2081 /1992 (ΦΕΚ 
154/Α/10.9.1992). 

δ. Το γεγονός ότι από τις διατάξεις του Διατάγματος αυ¬ 
τού προκαλείται δαπάνη ύψους εννέα δισεκατομμυρίων 
πεντακοσίων εκατομμυρίων (9.500.000.000) δραχμών σε 
βάρος του Προϋπολογισμού Δημοσίων Επενδύσεων για το 
Οικονομικά έτος 1994 η οποία έχει ήδη καλυφθεί από το 
Πρόγραμμα Δημοσίων Επενδύσεων (Π.Δ.Ε.) 1994. 

ε. Την αρ. 656/1994 γνωμοδότηση του Συμβουλίου της 

Επικράτειας, μετά από πρόταση των Υπουργών Εθνικής 
Οικονομίας Βιομηχανίας, Ενέργειας και Τεχνολογίας και 
του Υφυπουργού Οικονομικών, αποφασίζουμε: 

Αρθρο 1 

Εγκρίνεται η από 28 Ιουλίου 1994 απόφαση της Έκτα¬ 
κτης Γενικής Συνέλευσης της Δημόσιας Επιχείρησης Πε¬ 
τρελαίου (ΔΕΠ) Α.Ε. με την οποία αυξάνεται το μετοχικό 
κεφάλαιο της ΔΕΠ Α.Ε. κατά εννέα δισεκατομμύρια πε¬ 
ντακόσια εκατομμύρια (9.500.000.000) δραχμές με έκ¬ 
δοση χιλίων εννεακοσίων (1.900) ονομαστικών μετοχών 
ονομαστικής αξίας πέντε εκατομμυρίων (5.000.000) 
δραχμών η κάθε μία. 

Το ποσό αυτό καταβάλλεται από το Πρόγραμμα Δημο¬ 
σίων Επενδύσεων 1994 για τις ανάγκες, της ειδικής για το 
έργο του φυσικού αερίου θυγατρικής Εταιρείας της ΔΕΠ, 
της ΔΕΠΑ Α.Ε. Οι μετοχές θα περιέλθουν όλες στον μόνο 
μέτοχο της εταιρείας το Ελληνικό Δημόσιο. 

Με την αύξηση αυτή των εννέα δισεκατομμυρίων πε- 
ντακοσίων εκατομμυρίων (9.500.000.000) δραχμών το 
μετοχικό κεφάλαιο της ΔΕΠ Α.Ε. διαμορφώνεται στο συ¬ 
νολικό ποσό των εβδομήντα ενός δισεκατομμυρίων τρια- 
κοσίων πενήντα πέντε εκατομμυρίων (71.355.000.000) 
δραχμών διηρημένο σε δέκα τέσσερες χιλιάδες διακόσιες 
εβδομήντα μία (14.271) ονομαστικές μετοχές, ονομαστι¬ 
κής αξίας πέντε εκατομμυρίων (5.000.000) δραχμών η 
κάθε μία. 

Αρθρο 2 

Το Διάταγμα αυτό ισχύει από την δημοσίευση του στην 
Εφημερίδα της Κυβερνήσεως. 

Στον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και την εκτέλεση του παρό¬ 
ντος διατάγματος. 

Αθήνα, 11 Φεβρουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΚΥΡ1ΑΖΙΔΗΣ 

ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Κ. ΣΗΜΙΤΗΣ 


Α ΠΟΦΑΣΕΙ Σ (9) 

Πράξη Διοικητή αριθ. 2349/15.2.95 
( Αρθρο 1 του Ν. 1266/82) 

Συμπλήρωση της ΠΔ/ΤΕ 2054/18.3.92 που αφορά στο 
συντελεστή φερεγγυότητας των πιστωτικών ιδρυμάτων 
που έχουν την έδρα τους στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) τον Α.Ν. 1665/51 «περί λειτουργίας και ελέγχου τρα¬ 
πεζών», 

γ) το Ν.Δ. 588/48 «περί ελέγχου της πίστεως», 
δ) το άρθρο 1 (παραγρ. 1 & 34 του Ν. 1338/17.3.83 
περί εφαρμογής του κοινοτικού δικαίου, όπως έχει τροπο¬ 
ποιηθεί με το άρθρο 6 του Ν. 1440/84 (ΦΕΚ Α' 70/ 
21.5.84) και το άρθρο 65 του Ν. 1892/90 (ΦΕΚ Α' 101/ 
31.7.90) και το άρθρο δεύτερο παράγρ. 2 του Ν. 2077/92 
(ΦΕΚ Α' 136/7.8.92) περί κύρωσης της συνθήκης για την 
Ευρωπαϊκή Ένωση, 

ε) την ΠΔ/ΤΕ 2054/18.3.92 «Συντελεστής φερεγγυό- 
τητας των πιστωτικών ιδρυμάτων που έχουν την έδρα τους 
στην Ελλάδα», 

στ) την Οδηγία 89/647/ΕΟΚ/18.12.1989, 
ζ) την Οδηγία 94/7/ΕΚ/15.3.1994, αποφάσισε: 
να συμπληρώσει το εδάφιο ζ της παραγρ. 1 του Κεφ. Β' 
της ΠΔ/ΤΕ 2054/18.3.92 και να καθορίσει ότι στον ορι¬ 
σμό των «πολυμερών τραπεζών αναπτύξεως» περιλαμβά¬ 
νονται και ί) η Αφρικανική Τράπεζα Αναπτύξεως και ϋ) το 
Ευρωπαϊκό Ταμείο Επενδύσεων. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
Λ. ΠΑΠΑΔΗΜΟΣ 

Εγκρίνουμε την παραπάνω Πράξη Διοικητή καθώς και τη 
δημοσίευσή της στην Εφημερίδα της Κυβερνήσεως. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


